กว่า 20 วัน ยังไร้คำตอบความคืบหน้าคดีผู้เสียชีวิตจากสลายชุมนุมปี 53
เกือบสามสัปดาห์แล้วที่ผู้สื่อข่าวทำหนังสือถึงดีเอสไอเพื่อขอทราบความคืบหน้าคดีผู้เสียชีวิตจากสลายชุมนุมปี 53 แต่หนังสือยังอยู่ระหว่างการพิจารณาว่าจะให้ข้อมูลหรือไม่26 มิ.ย.2563 ผู้สื่อข่าวประชาไทติดตามความคืบหน้าการขอข้อมูลเกี่ยวกับผู้เสียชีวิตในเหตุการณ์สลายการชุมนุมปี 2553 จากกรมสอบสวนคดีพิเศษ หรือ ดีเอสไอ ทั้งนี้เจ้าหน้าที่กองคดีความมั่นคงแจ้งว่าหนังสือขอข้อมูลยังอยู่ระหว่างพิจารณาของอธิบดีฯก่อนหน้านี้เมื่อวันที่ 5 มิ.ย.2563 ผู้สื่อข่าวได้ทำหนังสือถึงรองอธิบดี ดีเอสไอ ซึ่งในขณะนี้มีตำแหน่งเป็นผู้รักษาการแทนตำแหน่งอธิบดีเพื่อขอทราบข้อมูลดังต่อไปนี้จากการติดตามทำให้ทราบว่าหนังสือขอทราบข้อมูลดังกล่าวได้ถูกส่งไปยังกองคดีความมั่นคงตั้งแต่วันที่ 16 มิ.ย.ที่ผ่านมา โดยทางเจ้าหน้าที่แจ้งว่าได้ทำเรื่องอธิบดีแล้วและอยู่ระหว่างการพิจารณา ผู้สื่อข่าวจึงได้ติดตามความคืบหน้าอีกครั้งในวันนี้ (26 มิ.ย.63) ซึ่งหากนับตั้งแต่วันที่ทางประชาไทส่งหนังสือถึงดีเอสไอวันนี้ถือเป็นวันที่ 21 แล้วที่ยังคงไม่ได้รับคำตอบว่าทางดีเอสไอจะมีการดำเนินการอย่างไรการขอทราบข้อมูลครั้งนี้ประชาไทได้ใช้สิทธิตาม พ.ร.บ.ข้อมูลข่าวสารของราชการ พ.ศ. 2540 เนื่องจากเห็นว่าเป็นเพียงข้อมูลจำนวนคดีและความคืบหน้าว่าอยู่ในขั้นตอนใดของการสืบสวนสอบสวน ซึ่งไม่กระทบต่อการสืบสวนสอบสวนและการฟ้องร้องดำเนินคดีทั้งนี้ประชาไทได้ติดตามความคืบหน้าของคดีที่เกี่ยวข้องกับผู้เสียชีวิตจากการสลายการชุมนุมครั้งนั้น จากการตรวจสอบผ่านระบบฐานข้อมูลของศาลอาญา รัชดาฯ และศาลอาญากรุงเทพใต้ซึ่งมีเขตอำนาจศาลครอบคลุมพื้นที่ที่มีผู้เสียชีวิตที่เกิดขึ้นในกรุงเทพฯ ทั้งหมด พบว่านอกจากกรณีผู้เสียชีวิตที่ทั้งสองศาลเคยพิจารณาคดีในกระบวนการไต่สวนการตายจำนวน 33 คนแล้ว ผู้เสียชีวิตอีก 55 คน(ตามตารางท้ายรายงาน) ยังคงไม่ปรากฏชื่อในฐานข้อมูลของทั้งสองศาลผู้สื่อข่าวจะยังคงติดตามเรื่องนี้ต่อไป หากมีความคืบหน้าจะแจ้งให้ทราบอีกครั้ง
เกือบสามสัปดาห์แล้วที่ผู้สื่อข่าวทำหนังสือถึงดีเอสไอเพื่อขอทราบความคืบหน้าคดีผู้เสียชีวิตจากสลายชุมนุมปี 53 แต่หนังสือยังอยู่ระหว่างการพิจารณาว่าจะให้ข้อมูลหรือไม่26 มิ.ย.2563
10 ปี ชุมนุมเสื้อแดง,ไต่สวนการตาย,กรมสอบสวนคดีพิเศษ,ดีเอสไอ